b'\n_START_ARTICLE_\nMinecraft\n_START_SECTION_\nRazvoj\n_START_PARAGRAPH_\nMinecraft je bil samostojni projekt \xc5\xa1vedskega programerja Markusa Persson, bolje znanega pod vzdevkom Notch. Igra je bila prvi\xc4\x8d na voljo za igro 17. maja 2009 v Alpha verziji. V obdobju Alpha verzije, je cena za nakup zna\xc5\xa1ala 9,95 \xe2\x82\xac in je kupcu zagotovila vse posodobitve za ves \xc4\x8das razvoja._NEWLINE_Razvoj se je nadaljeval vse do Beta razli\xc4\x8dice 20. decembra 2010. Cena  je zrasla na 19,95 \xe2\x82\xac in kupcu zagotovila vse naslednje posodobitve do vklju\xc4\x8dno razli\xc4\x8dice 1.0. Igra je 18. novembra 2011 na prireditvi MineCon uradno pri\xc5\xa1la do razli\xc4\x8dice 1.0.0. Trenutna uradna razli\xc4\x8dica je 1.13.2 in stane 23.95 \xe2\x82\xac, vendar proizvajalci vedno dodajajo novej\xc5\xa1e neuradne verzije (t. i. snapshot) na Twitterju ter na njihovem blogu za hitrej\xc5\xa1e odkrivanje hro\xc5\xa1\xc4\x8dev in manj problemov pri uradni verziji. 2. decembra 2012 je Markus \xc2\xbbNotch\xc2\xab\xc2\xa0Persson sporo\xc4\x8dil javnosti, da odstopa od polo\xc5\xbeaja glavnega razvijalca in bo ta naziv pripadel njegovemu zaposlenemu Jensu \xc2\xbbJeb\xc2\xab\xc2\xa0Bergenstenu. Notch je \xc5\xa1e vedno stranski razvijalec, a ve\xc4\x8dino svojega \xc4\x8dasa namenja novi igri, trenutno imenovani Minicraft, s katero je za\xc4\x8del na tekmovanju imenovanem Ludum Dare, kjer je izziv narediti igro iz ni\xc4\x8d v 48 urah ter tudi na svoji novi igri imenovani 0x10c. Danes Minecraft razvija tudi Microsoft.\n_START_SECTION_\nRazli\xc4\x8dice\n_START_PARAGRAPH_\nAlpha razli\xc4\x8dica --- 17.5.2009_NEWLINE_Beta razli\xc4\x8dica ---  20.12.2010_NEWLINE_Najstarej\xc5\xa1a razli\xc4\x8dica igre Minecraft je 1.0.0., najnovej\xc5\xa1a pa snapshot 19w03c. Najnovej\xc5\xa1a uradna razli\xc4\x8dica pa je 1.14.4.\n_START_SECTION_\nIgralni na\xc4\x8dini\n_START_PARAGRAPH_\nGlavni namen igre Minecraft je njen unikaten pu\xc5\xa1\xc4\x8davni\xc5\xa1ki RPG model, ki generira naklju\xc4\x8den svet in tako omogo\xc4\x8da novo igralno izku\xc5\xa1njo v vsakem novem svetu. Igra je sama po sebi zelo enostavna, svet je narejen iz kock. Kocke lahko igralec poljubno uni\xc4\x8duje, in jih deva v inventorij. ko razbije rudo dobi snov (npr. ruda premoga=premog,ruda diamanta=diamant...). na delovni mizi (ang. crafting table),lahko igralec izdela orodja in oro\xc5\xbeja, kot so lopata za nabiranje zemlje, kramp za razbijanje kamna ipd.  Ta postopek se imenuje \xc2\xbbizdelovanje\xc2\xab\xc2\xa0(ang. crafting). Igra ima tudi ve\xc4\x8d igralnih na\xc4\x8dinov, vsak od katerih predstavlja unikatno izku\xc5\xa1njo za igralca.\n_START_SECTION_\nClassic\n_START_PARAGRAPH_\nClassic je prvotni na\xc4\x8din igranja. Ta del je v bil v prehodu na Beta verzijo odstranjen. Imel je mo\xc5\xbenost neomejene koli\xc4\x8dine kock in hitro uni\xc4\x8devanje kock, bil je tudi brez po\xc5\xa1asti in namenjen grajenju brez omejitev oz. igralni peskovnik (sandbox)._NEWLINE_Ta na\xc4\x8din je v trenutnih verzijah odstranjen in ga igralec lahko igra samo preko uradne strani v svojem spletnem brskalniku ali izbire classic verzije v zaganjalniku (launcher).\n_START_SECTION_\nSurvival (pre\xc5\xbeivetje)\n_START_PARAGRAPH_\nDrugi na\xc4\x8din igranja se imenuje Survival. Ta del je bil vklju\xc4\x8den \xc5\xbee v \xc4\x8dasu razvoja classic-a kot survival test in obstaja \xc5\xa1e danes. Je najbolj igrani del, kjer je cilj igre pre\xc5\xbeiveti. Na poti igralcu stojijo po\xc5\xa1asti, ki se prika\xc5\xbeejo \xc4\x8dez no\xc4\x8d in ga ho\xc4\x8dejo pokon\xc4\x8dati. Trenutno obstaja 19 napadalnih po\xc5\xa1asti, ki pridejo na plano pono\xc4\x8di. V tem na\xc4\x8dinu obstaja tudi lakota, ki ob izpraznitvi po\xc4\x8dasi zmanj\xc5\xa1uje \xc5\xbeivljenjsko energijo igralca. Igra sama po sebi nima konca, vendar je 1.0.0 posodobitev predstavila realni konec, kjer mora igralec preiti v drug svet in tam uni\xc4\x8diti zmaja imenovanega Ender Dragon. Po uni\xc4\x8denju se igra oz. tisti svet kon\xc4\x8da, vendar je mo\xc5\xbeno \xc5\xa1e vedno nadaljevati z igro.\n_START_SECTION_\nCreative (ustvarjalni na\xc4\x8din)\n_START_PARAGRAPH_\nTretji na\xc4\x8din igranja se imenuje Creative. V creative na\xc4\x8dinu lahko igralec leti, ima neomejeno \xc5\xa1tevilo vseh predmetov in dela, kar ho\xc4\x8de. Creative je zamenjal classic v \xc4\x8dasu Beta verzije._NEWLINE_V tem na\xc4\x8dinu po\xc5\xa1asti niso napadalne. Igralec ne more umreti, razen, \xc4\x8de pade iz sveta. Za creative je zna\xc4\x8dilno grajenje struktur ali preizku\xc5\xa1anje novih stvari (kock, po\xc5\xa1asti, oro\xc5\xbeij...)\n_START_SECTION_\nHardcore\n_START_PARAGRAPH_\n\xc4\x8cetrti na\xc4\x8din igranja se imenuje Hardcore. Ta na\xc4\x8din je popolnoma enak kot Survival na\xc4\x8din, le da je igralec ob smrti primoran odstraniti svet in da je te\xc5\xbeavnost vedno nastavljena na te\xc5\xbeko. Kot \xc5\xbee ime pove, je v tem igralskem na\xc4\x8dinu te\xc5\xbeje pre\xc5\xbeiveti (ve\xc4\x8d po\xc5\xa1asti, hitreje no\xc4\x8d...).\n_START_SECTION_\nAdventure (pustolovski na\xc4\x8din)\n_START_PARAGRAPH_\nPeti na\xc4\x8din igranja se imenuje Adventure. V tem na\xc4\x8dinu igralec ne more podirati kock ali jih razbiti brez primernega orodja, lahko pa \xc5\xa1e vedno uporablja redstone, vrata in druga dejanja. Primeren za pustolovske svetove.\n_START_SECTION_\nSpectator\n_START_PARAGRAPH_\nV tem na\xc4\x8dinu lahko igralec samo opazuje, ne more podreti kock in nima inventarja. Lahko opazuje skozi o\xc4\x8di po\xc5\xa1asti, \xc5\xbeivali ali igralcev. Lahko leti skozi kocke.\n_START_SECTION_\nDimenzije\n_START_PARAGRAPH_\nV Minecraftu obstajajo 3 dimenzije: navadni svet (Overworld), pekel (The Nether) in konec (The End). Vsaka dimenzija ima svoj komplet po\xc5\xa1asti, ki se v njej pojavljajo.\n_START_SECTION_\nOverworld\n_START_PARAGRAPH_\nKraj, kjer se prikli\xc4\x8de\xc5\xa1 (spawna\xc5\xa1) in igra\xc5\xa1 igro ve\xc4\x8dino \xc4\x8dasa.\n_START_SECTION_\nThe Nether\n_START_PARAGRAPH_\nPeklo. Ve\xc4\x8dinoma ga gradi poseben kamen (netherrack), ki gori ve\xc4\x8dno, potem ko se v\xc5\xbege. V Netherju je mo\xc5\xbeno najti tudi dokaj redko rudo, imenovano peklenski kremen (Nether Quartz). Za prehod v to dimenzijo mora igralec zgraditi poseben portal. Za to potrebuje 10 do 14 kock obsidiana (vulkanskega kamna) in nekaj, s \xc4\x8dimer lahko pri\xc5\xbege ogenj (npr. flint and steel).\n_START_SECTION_\nThe End\n_START_PARAGRAPH_\nOtok, zgrajen iz zadnjega kamna (end stone), ki lebdi v koncu sveta. Je dom Ender zmaja, najhuj\xc5\xa1e po\xc5\xa1asti v igri. Ko ga igralec premaga, se igra kon\xc4\x8da, seveda pa lahko \xc5\xa1e naprej gradi poljubne stvari. Ko je zmaj premagan, dobi igralec posebno kocko, ki ga teleportira do "kon\xc4\x8dnega mesta" (End City).\n_START_SECTION_\nPraznina\n_START_PARAGRAPH_\nPraznina (The Void) je dimenzija, ki se nahaja pod temeljnim kamnom v navadnem svetu ali okrog konca (The End). V praznini se po\xc5\xa1asti ne ustvarjajo. Tam igralec ne more graditi. Ko igralec potuje v praznino pod Y -64 za\xc4\x8dne prejemati \xc5\xa1kodo, ki se nadaljuje dokler igralec ne zapusti praznine.\n_START_SECTION_\nCreeper\n_START_PARAGRAPH_\nJe zelena po\xc5\xa1ast, ki se zapodi za igralcem in ga lovi dokler mu ta ne zbe\xc5\xbei. \xc4\x8ce mu pride v bli\xc5\xbeino eksplodira, uni\xc4\x8di bli\xc5\xbenje kocke in po\xc5\xa1kuduje igralca. So tudi ene od redkih po\xc5\xa1asti, ki v stiku z soncem ne gorijo in so zato nevarne igralcu tudi \xc4\x8dez dan, ko ve\xc4\x8dina po\xc5\xa1asti zgori. Creeperji so nesli\xc5\xa1ni in se pojavljajo pono\xc4\x8di in v neosvetljenih prostorih. \xc4\x8ce v njega udari strela, postane elektri\xc4\x8den creeper (charged creeper), ima 100% mo\xc5\xbenost spusta creeper-jeve glave.mZanimivo dejstvo je da je bil creeper sprva pujs.\n_START_SECTION_\nSkeleton (okostnjak)\n_START_PARAGRAPH_\nOkostnjak, ki ima za oro\xc5\xbeje lok s katerim zelo natan\xc4\x8dno strelja na igralca ali drugo po\xc5\xa1ast, ki ga napade dokler ne uni\xc4\x8di napadalca. Okostnjaki se najve\xc4\x8dkrat prika\xc5\xbeejo ob no\xc4\x8di in pogorijo ob jutru, ko jih sonce za\xc5\xbege. So tudi eden izmed virov pu\xc5\xa1\xc4\x8dic, ki igralcu omogo\xc4\x8dajo da sam uporablja lok kot oro\xc5\xbeje. Njegove dobrine so lok, pu\xc5\xa1\xc4\x8dica, kost in to\xc4\x8dke\n_START_SECTION_\nSpider (pajek)\n_START_PARAGRAPH_\nPajek se zapodi za igralcem in ga napada dokler ta ne umre. Pajek ima sposobnost dalj\xc5\xa1ega skakanja od igralca in plezanje, kar mu daje prednost v bitki. Pajek lahko igralca opazi skozi trde kocke, nato pa se zapodi za njem \xc5\xa1e preden ga igralec sploh opazi. Je druga bolj pogosta po\xc5\xa1ast, ki \xc4\x8dez dan ne zgori, vendar s to razliko, da \xc4\x8dez dan pajek ni agresiven, razen \xc4\x8de ga igralec ne napade prvi.\n_START_SECTION_\nZombie (zombi)\n_START_PARAGRAPH_\nZombi je pogosta po\xc5\xa1ast, ki je po\xc4\x8dasna, vendar igralca v skupinah hitro preobremeni. Zombiji se prika\xc5\xbeejo pono\xc4\x8di in v neosvetljenih jamah in zgorijo ob stiku s son\xc4\x8dno svetlobo. Lahko tudi napadejo va\xc5\xa1\xc4\x8dana in ga spremenijo v zombija (zombie villager). \xc4\x8ce zombija ubije\xc5\xa1 dobi\xc5\xa1 gnilo meso, redkeje pa krompir, korenje in \xc5\xbeelezo.\n_START_SECTION_\nChicken Jockey\n_START_PARAGRAPH_\nJe mini zombi ali mini zombi va\xc5\xa1\xc4\x8dan, ki jaha koko\xc5\xa1. Na soncu ne gori. Od verzije 1.8.1 se v vodi ne lo\xc4\x8dita (v prej\xc5\xa1njih razli\xc4\x8dicah sta se).\n_START_SECTION_\nEnderman (enderski \xc4\x8dlovek)\n_START_PARAGRAPH_\nVelika po\xc5\xa1ast, ki je sama po sebi nenevarna dokler ga igralec direktno ne pogleda v o\xc4\x8di. Ko igralec odmakne pogled, se Enderman zapodi za njim. Enderman ima sposobnost teleportiranja, kar ga naredi zelo nevarnega za neve\xc5\xa1\xc4\x8dega igralca. Zmo\xc5\xbeni so tudi krasti kocke, kar lahko igralca, misle\xc4\x8d da je varen, neprijetno preseneti. \xc4\x8ce pride v stik z vodo ga ta po\xc5\xa1koduje.\n_START_SECTION_\nCave Spider (jamski pajek)\n_START_PARAGRAPH_\nPajek, ki je podoben navadnemu pajku, vendar je strupen in bolj nevaren. Je tudi manj\xc5\xa1i, kar mu da mo\xc5\xbenost, da pride v prostore v katere navadni pajek ne more. Ima tudi to razliko, da jamski pajek se nikoli ne pojavi v obi\xc4\x8dajnih okoli\xc5\xa1\xc4\x8dinah kot normalen pajek. Pojavi se samo v zapu\xc5\xa1\xc4\x8denih rudnikih, kjer njihovo \xc5\xa1tevilo hitro naraste iz ni\xc4\x8d na ve\xc4\x8d kot deset.\n_START_SECTION_\nGhast (duh)\n_START_PARAGRAPH_\nPo\xc5\xa1ast, ki jo sre\xc4\x8damo samo v drugem svetu oziroma The Nether. Je zelo velika in ob odkritju igralca na njega po\xc5\xa1ilja ognjene krogle, ki ob kontaktu s tlemi ali igralcem eksplodirajo. Duh mora imeti jasen pogled na igralca, preden bo le ta za\xc4\x8del streljati na igralca.\n_START_SECTION_\nSilverfish (srebrna ribica)\n_START_PARAGRAPH_\nTo so zelo majhne ribe, ki se pojavijo v posebnem gradu imenovanem Stronghold. Sama riba igralcu direktno ne prizadene po\xc5\xa1kodbe, vendar ga lahko hitro potisne v nevarno situacijo. Preden se pojavi, izgleda isto kot normalna kocka kamna vendar, ko jigralec razbije kocko, se ribica prika\xc5\xbee in za\xc4\x8dne napadati igralca. Imajo tudi to sposobnost, da ena ribica lahko prebudi vse druge ribice v bli\xc5\xbenjih kockah, kar povzro\xc4\x8di pojav zelo veliko ribic v majhnem \xc4\x8dasu.\n_START_SECTION_\nSlime (sluz)\n_START_PARAGRAPH_\nSrednje velike zelene po\xc5\xa1asti, ki se zelo redko pojavijo in ob pogledu na igralca tega takoj napadejo. Ko Sluz igralec ubije, se razdeli na dva manj\xc5\xa1a slima, ko je ubit manj\xc5\xa1i slime, se razdeli na 4 \xc5\xa1e manj\xc5\xa1e slime. Ko je najmanj\xc5\xa1i slime ubit, izpusti slime ball. Slime se naravno pojavi samo v mo\xc4\x8dvirju in na superflat svetu. Ob stiku s son\xc4\x8dno svetlobo ne pogori.\n_START_SECTION_\nMagma Cube (magma kocka)\n_START_PARAGRAPH_\nEna izmed mnogih The Nether po\xc5\xa1asti, ki ob stiku z igralcem prizadene po\xc5\xa1kodbe, premika se s pomo\xc4\x8djo hitrega skakanja in se ob uni\xc4\x8ditvi razdeli na manj\xc5\xa1e magme kocke,  kot pri po\xc5\xa1asti Slime. So tudi ena redkih po\xc5\xa1asti, ki ob stiku z lavo ne pogorijo, lava jih samo upo\xc4\x8dasni.\n_START_SECTION_\nZombie pigman (zombi pujs)\n_START_PARAGRAPH_\nPo\xc5\xa1ast, ki se zaredi v peklu in ne napada igralca, dokler igralec ne za\xc4\x8dne napadati. Navadno se zaredijo v skupinah. \xc4\x8ce igralec napade enega, mu ostali \xc4\x8dlani skupine pomagajo. Imajo zlat me\xc4\x8d. Ob padcu spustijo gnilo meso, zlato zrno in redko zlat me\xc4\x8d.\n_START_SECTION_\nSpider Jockey (okostnjak na pajku)\n_START_PARAGRAPH_\nJe zelo redek pajek, ki ga jezdi okostnjak.. Okostnjak na igralca strelja z lokom medtem ko ga pajek zelo hitro lovi. Po\xc5\xa1ast se pojavi ob pojavu pajka, ki ima 1% mo\xc5\xbenost, da se na njegovem hrbtu pojavi \xc5\xa1e okostnjak. Po\xc5\xa1ast ima iste lastnosti kot 2 razli\xc4\x8dne po\xc5\xa1asti, to pomeni, da mora igralec ubiti obe po\xc5\xa1asti posebej. Obe po\xc5\xa1asti pogorita ob stiku s son\xc4\x8dno svetlobo, pojavita se pa pono\xc4\x8di in tudi v neosvetljenih jamah.\n_START_SECTION_\nWitch (\xc4\x8darovnica)\n_START_PARAGRAPH_\nRedka in nevarna po\xc5\xa1ast, ki igralca zastrupi in se pojavi v temni hi\xc5\xa1i na vodi v mo\xc4\x8dvirju. Smrt \xc4\x8darovnice ti da prazno steklenico, del svetle\xc4\x8dega kamna, smodnik, redstone prah, pajkovo oko, palico, sladkor ali vodo v steklenici.\n_START_SECTION_\nBlaze (\xc5\xbearko)\n_START_PARAGRAPH_\nPo\xc5\xa1ast, ki jo igralec sre\xc4\x8da v Peklu. Ko igralca \xc5\xa1e niso opazili, se dr\xc5\xbeijo tal. Ko opazijo igralca za\xc4\x8dnejo leteti in streljati na igralca blaze rode,dokler le ta ne umre ali jih uni\xc4\x8di. So ene izmed te\xc5\xbejih po\xc5\xa1asti, zaradi letenja je me\xc4\x8d proti njim neuporaben, lok pa pusti igralca odprtega za napade, pu\xc5\xa1\xc4\x8dice pa tudi odbijajo. Blaze ima tudi to lastnost, da ji lava ni\xc4\x8d ne naredi, igralec jo pa lahko napada s sne\xc5\xbenimi kepami, to je ena od redkih uporabnih vrednostih sne\xc5\xbene kepe. Ob stiku z vodo umre.\n_START_SECTION_\nWither Skeleton (posu\xc5\xa1en okostnjak)\n_START_PARAGRAPH_\nNapadalna po\xc5\xa1ast, ki jo igralec sre\xc4\x8da v Peklu. Po navadi se ta najde v bli\xc5\xbeini Nether Fortress ali pa v notranjosti. Ima kamnit me\xc4\x8d in ne loka.\n_START_SECTION_\nWither (ovenelec)\n_START_PARAGRAPH_\nDruga najnevarnej\xc5\xa1a po\xc5\xa1ast, ki je zelo napadalna. Sam od sebe se ne pojavi nikoli, najprej ga je potrebno zgraditi. Med bojevanjem z Witherjem se nebo otemni. \xc4\x8ce ga ubije\xc5\xa1, odvr\xc5\xbee peklensko zvezdo, iz katere lahko igralec izdela svetilnik.\n_START_SECTION_\nEnder Dragon (ender zmaj)\n_START_PARAGRAPH_\nZmaja lahko igralec sre\xc4\x8da samo tako, da se odpravi v svet imenovan The End. To je svet, kjer je polno Endermanov, po nebu pa leti Enderdragon. Za uni\xc4\x8denje zadnje po\xc5\xa1asti mora igralec najprej uni\xc4\x8diti stolpe v tem svetu, ki ga zdravijo, nato pa \xc5\xa1e uni\xc4\x8diti po\xc5\xa1ast. Ko po\xc5\xa1ast umre, dobi\xc5\xa1 zmajevo jajce. Ko ga ubije\xc5\xa1, tudi zmaga\xc5\xa1 igro. Ob zaklju\xc4\x8ditvi igre se prika\xc5\xbee zadnji ko\xc5\xa1\xc4\x8dek zgodbe, ki je enaka za vse, ne glede na to kaj je igralec delal v tistem svetu.\n_START_SECTION_\nEndermite (enderska pr\xc5\xa1ica)\n_START_PARAGRAPH_\nMajhna napadalna po\xc5\xa1ast. Endermite je enako velika kot Sliverfish, vendar se ne more skriti v steno. Pojavi se, ko vr\xc5\xbeete Ender Pearl (enderov biser), ki ga dobite s premaganjem Endermana.\n_START_SECTION_\nGuardian (varuh)\n_START_PARAGRAPH_\nPo\xc5\xa1ast, ki jo najdemo v podvodnih guardian templjih. Vate strelja \xc5\xbearke, ki ti na dolo\xc4\x8den \xc4\x8das zbijejo \xc5\xbeivljenje. V templjih najdemo zlate kocke. Spominja na ribo napihovalko.\n_START_SECTION_\nElder guardian (varuh stare\xc5\xa1ina)\n_START_PARAGRAPH_\nPo\xc5\xa1ast, ki jo najdemo v guardian templjih. V vsakem templju so trije. Dokler ne ubije\xc5\xa1 vseh treh, ne more\xc5\xa1 uni\xc4\x8devati kock. Ob smrti vedno odvr\xc5\xbee spu\xc5\xbeve.\n_START_SECTION_\nShulker (\xc5\xa1koljkar)\n_START_PARAGRAPH_\nPo\xc5\xa1ast, ki je podobna kocki in jo najdemo v gradovih v Endu. Na igralca streljajo krogle, ki ga po\xc5\xbeenejo v zrak. Ko se efekt kon\xc4\x8da, igralec pade na tla.\n_START_SECTION_\nKiller Bunny (ubijalski zajec)\n_START_PARAGRAPH_\nZlobna razli\xc4\x8dica Zajca (Rabbit). Verjetnost, da ga sre\xc4\x8date v igri je 1 proti 10000000. Po verziji 1.9 je bil odstranjen in ga je mogo\xc4\x8de v svet priklicati samo z ukazom /summon.\n_START_SECTION_\nPolar Bear (polarni medved)\n_START_PARAGRAPH_\nMedved, dodan v verziji 1.10. Najdemo ga lahko v snow (sne\xc5\xbeenem) biomu. Napade le, \xc4\x8de ga ti napade\xc5\xa1 najprej. Ko umre odvr\xc5\xbee ribe.\n_START_SECTION_\nPrijazna Bitja\n_START_PARAGRAPH_\nCow (krava)_NEWLINE_Krava je prijazno bitje, ki je pomembno za igralca, ker ob premaganju igralec dobi Leather (Usnje) in surovo govedino. Desni klik na njo s praznim vedrom pomolze kravo in igralec dobi mleko, ki ga lahko uporablja za pi\xc5\xa1kote in torte. Krava sledi igralcu, \xc4\x8de ima v rokah p\xc5\xa1enico._NEWLINE_Pig (pujs)_NEWLINE_Pujs je \xc5\xbeival, ki jo najdemo v navadnem svetu. Ob smrti pujsa igralec dobi surovo svinjino. \xc4\x8ce na pujsa udari strela, postane Zombie Pigman (Zombi Pujs) . Pujs ti sledi, \xc4\x8de ima\xc5\xa1 v roki korenje._NEWLINE_Sheep (ovca)_NEWLINE_Ovca je prijazna \xc5\xbeival, ki ob smrti igralcu da volno (v verzji 1.8 \xc5\xa1e Raw Mutton) . Z volno igralec lahko naredi posteljo, ki je za pre\xc5\xbeivetje zelo pomembna._NEWLINE_Chicken (koko\xc5\xa1)_NEWLINE_Koko\xc5\xa1 je \xc5\xbeival, ki nese jajca, ki jih lahko uporabi\xc5\xa1 za izdelovanje torte. \xc4\x8ce jo ubije\xc5\xa1 dobi\xc5\xa1 surovega pi\xc5\xa1\xc4\x8danca in pero. Koko\xc5\xa1 ti sledi, \xc4\x8de ima\xc5\xa1 v roki semena._NEWLINE_Zajec (rabbit)_NEWLINE_Zajec je \xc5\xbeival, ki ob smrti izpusti zaj\xc4\x8dje meso in zaj\xc4\x8djo ko\xc5\xbeo, redkeje pa tudi zaj\xc4\x8djo ta\xc4\x8dko._NEWLINE_Va\xc5\xa1\xc4\x8dan (villager)_NEWLINE_Va\xc5\xa1\xc4\x8dane najdemo v vaseh v navadnem svetu (Overworld). Z njimi lahko trguje\xc5\xa1, pri tem pa potrebuje\xc5\xa1 smaragde (Emeralds). \xc4\x8ce va\xc5\xa1\xc4\x8dane ubije\xc5\xa1, ne spustijo ni\xc4\x8d (niti xp-ja). V vaseh je mogo\xc4\x8de tudi kova\xc4\x8dijo, kjer lahko najdemo p\xc5\xa1enico, smodnik, vedra, \xc5\xbeelezen oklep, \xc5\xbeelezo, zlato, diamante in jabolka._NEWLINE_Papiga_NEWLINE_Papiga je \xc5\xbeival, ki jo udoma\xc4\x8di\xc5\xa1 s semeni. Zanimivo je, da ple\xc5\xa1e v bli\xc5\xbeini gramofona, pa tudi opona\xc5\xa1a po\xc5\xa1asti, ki so od nje oddaljene najve\xc4\x8d 30 kock. \xc4\x8ce ima\xc5\xa1 papigo na ramenu in pade\xc5\xa1, ti zleti na tla, \xc4\x8de pa sko\xc4\x8di\xc5\xa1 nanjo ti zleti nazaj na ramo. Papige so razli\xc4\x8dne in raznobarvne, obstaja pa tudi rumenoprsa ara.'